**Om - Dihotom**

*Mara Emerraldi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lăsat Lege - un magnet

- contradicție cu sens -

din atomi cu număr ,,Z",

complex în acest demers;

Omul - Univers ascuns,

Duh și sânge-n trup solid -

Taină grea ... greu de pătruns,

Cuvânt amplu și valid,

Adevăr din Ochi creat,

Cu matricea cea divină,

Om, din două-mperecheat,

O silabă de Lumină.

,,O" - rupt dintr-un infinit,

O coloană verticală

- privirea-i înspre zenit;

Lângă el, semn de fecioară ...

Om-Cuvânt scris dintr-un gând,

Cosmic act de Împărat,

- Eresuri filosofând -

Din două în două, adunat.

13 nov 2020

Mara Emerraldi